Мел Гибсон

Мел Колм-Силь Жерард Гибсон (, 1956 оны нэгпүгээр сарын 3-нд төрсөн) нь Америкийн жүжигчин, кино найруулагч, продюсер болон зохиолч юм. 
 Намтар 
Мел Гибсон () нэрээрээ олноо танил болсон тэрээр Нью-Йорк хотын Уестчестър тойргийн Пийксил хотод 11 хүүхэдтэй америк-ирланд гэр бүлийн зургаа дахь нь болон мэндэлжээ. Түүний эцэг болон эцгийн талын ах дүүс нь урлагийн хүмүүс байсан тул хүүхдүүд нь тэр дундаа Гибсон болон Дональ нар нь урлагийн авъяастай байжээ. Гибсоны нэрний хувьд эхний үе нь «Гэгээн Мел» болон «Епископ Ардага», хоёр дахь үе нь «Колумба» (нутгийн хуучны дуудлага нь Colm-Cille) нарын Ирландын түүхэн санваартнуудын нэрнээс үүсэлтэй ажээ. 12 настайдаа гэр бүлийнхнийхээ хамт Австралийн Сидней хотод шилжин сууршиж, тэндээ жүжигчний мэргэжлээр Австралийн Драмын урлагийн Үндэсний их сургуулийг төгсчээ. 

1979 онд дэлгэцийн бүтээлийн гараагаа «Бүгчим зун» киногоор эхлүүлсэн бөгөөд тухайн жилээ «Тим», «Галзуу Макс» гэх кинонуудад гол дүрд тогложAtterton, Margot. (Ed.) The Illustrated Encyclopaedia of Australian Showbiz, Sunshine Books, 1984. ISBN 0-86777-057-0 p 86, эргүүлийн цагдаагийн офицер, мотоцикльч Макс Рокатанскигийн дүрээр хэд хэдэн шагналд нэр дэвшиж байсан байна. Кинонд тоглосоны хөлс чамгүй мөнгө олсон тэрээр ирээдүйн эхнэр Робины хамт Хойд Австралийн Аделаиде хотод бие даан амьдрах болжээ. 

1981 он, Австралийн кино дэлгэцийн шинэ танил болсонMercado, Andrew. Super Aussie Soaps, Pluto Press Australia, 2004. ISBN 1-86403-191-3 p 111Mercado, Andrew. Super Aussie Soaps, Pluto Press Australia, 2004. ISBN 1-86403-191-3 p 154-156Moran, Albert. Moran's Guide to Australian TV Series, Allen & Unwin, 1993. ISBN 0-642-18462-3 p 371-2 Гибсон «Галзуу Макс» цувралын хоёрдугаар ангид тоглон түүгээрээ Америкийн кино дэлгэцийн оддын хүрээлэл Холливудын замналаа эхлүүлсэн байна. 1984 онд тухайн жилийнхээ шилдэгт зүй ёсоор тооцогдох гурван кинонд жүжигчин Энтони Хопкинс, Сисси Спейсек, Дайан Китон нартай хамтран гол дүрүүдэд тогложээ. Австралийн найруулагч Рожер Доналдьсоны найруулсан түүхэн сэдэвт «Баунти» кинонд хөлөг онгоцны офицер Флетчер Кристианы дүр, Америкийн найруулагч Марк Райделийн найруулсан Оскарын шагналд нэр дэвшиж байсан «Гол» кинонд фермийн эзэн Том Гарвиний дүр, болсон явдлаас сэдэвлэн Австралийн найруулагч Жиллиан Армстронгийн найруулсан «Хатагтай Соффельд» кинонд Эд Биддлийн дүрийг тус тус бүтээж Холливудын жүжигчин болсон юм. 1985 онд «Галзуу Макс» цуврал киноны гуравдугаар ангид тоглоод түр завсарласан Гибсон 1987 онд Америкийн найруулагч Ричард Доннерийн найруулсан инээдмийн сэдэвт-тулаант «Үхлийн зэвсэг» кинонд Лос-Анжелесийн цагдаагийн газрын мөрдөгч Мартин Риггсийн дүрийг бүтээсэн бол найруулагч Роберт Тауны найруулсан гэмт хэргийн сэдэвт онц сонирхолтой «Текилагийн өглөөний нар» хар тамхины наймаачин байсан Дэйл «Мак» МакКассикийн дүрийг 1988 онд бүтээв. 1990 онд нээлтээ хийсэн «Утсан дээрх шувуу» кинонд хар тамхины наймааг илрүүлэхэд тагнуулын төв газрын ажилтанд тусалж буй ялтан Рик Жармин, Америкийн кино үйлдвэр «Icon продакшны» анхны бүтээл Уильям Шекспирийн «Гамлет» зохиолоос сэдэвлэсэн «Гамлет» киноны Гамлет, «Эйр Америка» кинонд Вьетнамын дайны үеэр Лаосын нутагт осолддог "Эйр Америка" зорчигч тээврийн онгоцны нисгэгч Жен Риакийн дүрийг тус тус бүтээжээ. 1989 онд байгуулагдсан «Icon продакшн» нь Гибсоны өөрийн нь үүсгэн байгуулсан өдгөөгийн кино үйлдвэрүүдийн томоохон төлөөллийн нэг юм. 

Гибсон 1992 онд «Үхлийн зэвсэг», 1994 онд «Маверик», «Каспер» зэрэг кинонуудад гол дүрүүдийг бүтээсэн ба улмаар, 1995 онд Оскарын 10 номинацид нэр дэвшиж "Шилдэг зураг авалт", "шилдэг найруулагч", "шилдэг бүтээл", "шилдэг дууны найруулга", "шилдэг нүүр будалт" зэрэг таван шагналыг хүртсэн «Хатан зоригтон» кинонд Шотландын эрх чөлөөний нэрт тэмцэгч Уильям Уоллесын дүрийг бүтээж өөрөө найруулагч, продюсерээр ажиллаж дэлгэцийн урлагийн бүхий л хүндтэтгэлийг хүлээсэн байна. The best – and worst – movie battle scenes April 2, 2007 

Түүний 2000 онд гол дүрд нь тоглосон «Эх оронч», «Эмэгтэй хүн юуг хүсдэг вэ» болон дуу оруулсан «Тахианууд оргосон нь» зэрэг кинонуудын орлого бүгд 100 сая долларыг хол давж шилдэг бүтээлүүдийн тоонд зүй ёсоор тооцогддог билээ.

612 сая орчим долларын ашигаараа бүх цагийн ашиг орлогоороо тэргүүлэгч киноны жагсаалтын эхний 60 дугаарт орох 2004 оны «Христийн хилэн» киног Гибсон бичиж, найруулан продюсерээр нь ажиллаж, түүний «Icon продакшн» бүтээсэн байдаг юм. 
 Хувийн амьдрал 
Гибсон «Галзуу Макс» киноны нэгдүгээр ангид тоглосоныхоо дараахан танилцсан Робин Денис Мур хэмээх эмэгтэйтээгээ 1980 оны зургаадугаар сарын 7-нд гэр бүл болжээ.Mel Gibson: Living Dangerously, Wensley Clarkson, Thunder's Mouth Press, New York, 1993, page 125. Нэг охин, зургаан хүүгийн эцэг эх болж улмаар хоёр ач хүүгийнхээ зулайг үнэрлэсэн тэр хоёр 2006 оны наймдугаар сард тусдаа амьдрахаар шийдэн, 2009 оны дөрөвдүгээр сарын 13-нд гэр бүлээ цуцалсан байдаг байна. Одоо Гибсон Оросын төгөлдөр хуурч, дуу зохиогч Оксана Григорьеватай хамтран амьдарч байгаа.
 Кино 
 Тоглосон бүтээлүүд 
 Он  Англи нэр  Монгол нэр  Дүр  Цалин, $  1977  Summer City  Бүгчим зун  Сколлоп  400 1979  Tim  Тим  Тим  1979  Mad Max  Галзуу Макс  Макс Рокатански  15 000 доллар 1980  The Chain Reaction  Харгис гинж  төмөр сахал  1981  Gallipoli  Галлиполи  Фрэнк Данн  35 000 доллар 1981  Mad Max-2  Галзуу Макс 2  Макс Рокатански  1982  Special forces Z  Z тусгай салаа  ахмад Келли  1000 доллар 1982  The Year of Living Dangerously  Амьдралын аюултай жилүүд  Гай Гэмильтон  1984  The Bounty  Баунти  хөлгийн ахмадын туслах  1984  The River  Гол  Том Гарви  500 000 1984  Mrs. Soffel  Хатагтай Соффель  Эд Биддл  1985  Mad Max-3  Галзуу Макс 3  Макс Рокатански  1 200 000 доллар 1987  Lethal Weapon  Үхлийн зэвсэг  Мартин Риггс  1988  Tequila Sunrise  Текилагийн өглөөний нар  Дэйл «Мак» МакКассик  1989  Lethal Weapon 2  Үхлийн зэвсэг 2  Мартин Риггс  1990  Hamlet  Гамлет  Гамлет  1990  Bird On A Wire  Утсан дээрх шувуунууд  Рик Жармин  1990  Air America  Эйр Америка  Жен Риак  1992  Forever Young  Үргэлж залуугаараа  ахмад Дэниел МакКормик  1992  Lethal Weapon 3  Үхлийн зэвсэг 3  Мартин Риггс  10 000 000 1993  Man Without a Face  Нүүргүй хүн  Жастин МакЛеод  1994  Maverick  Маверик  Брэт Мэверик  15 000 000 1995  Braveheart  Хатан зоригтон  Уильям Уоллес  1995  Casper  Каспер  камео  1995  Pocahontas  Покахонтас  Жон Смит  1996  Ransom  Золиос  Том Маллен  20 000 000 1997  Conspiracy Theory  Хуйвалдааны онол  Жерри Флетчер  20 000 000 1997  Fathers' Day  Аавуудын өдөр  Скотт  1997  Fairy Tale: A True Story  Жигтэй түүх  эцэг Фрэнсиса  1998  Lethal Weapon 4  Үхлийн зэвсэг 4  Мартин Риггс  25 000 000 1999  Payback  Төлөөс  Портер  2000  What Women Want  Эмэгтэй хүн юуг хүсдэг вэ  Ник Маршалл  2000  Million Dollar Hotel  Сая долларын зочид буудал  Мөрдөгч Скиннер  2000  Patriot  Эх оронч  Бенжамин Мартин  25 000 000 2002  We Were Soldiers  Бид эр цэргүүд байсан юм  дэд хурандаа Хэл Мур  25 000 000 2002  Signs  Мөр  хутагт Грэм Хесс  25 000 000 2003  Singing Detective  Мөрдөгч  доктор Гиббон  2004  Paparazzi  Папарацци  эмнэлгийн өвчтөн  2006  Who Killed the Electric Car?  Цахилгаан машиныг хэн эвдэв?  камео  2010  Edge of Darkness  Харанхуйн хөвөө  Томас Крэйвен 
 Найруулагчаар ажилласан бүтээлүүд 
 Нүүргүй хүн 1993 ()
 Хатан зоригтон 1995 ()
 Христийн хилэн 2004 ()
 Апокалипсис 2006 ()
 Зэрлэг хүн (2004—2005) ()
 Амжилт болон шагналууд 
 People's Choice Awards: Favorite Motion Picture Actor (1991, 1997, 2001, 2003, 2004)
 People's Choice Awards: Favorite Motion Picture Star in a Comedy (2001)
 ShoWest Award: Male Star of the Year (1993)
 ShoWest Award: Director of the Year (1996)
 American Cinematheque Gala Tribute: American Cinematheque Award (1995)
 Hasty Pudding Theatricals: Man of the Year (1997)
 Australian Film Institute: Global Achievement Award (2002)
 Honorary Doctorate Recipient and Undergraduate Commencement Speaker, Loyola Marymount University (2003)
 World's most powerful celebrity by US business magazine Forbes (2004)
 Hollywood Reporter Innovator of the Year (2004)
 Honorary fellowship in Performing Arts by Limkokwing University (2007)
 Outstanding Contribution to World Cinema Award at the Irish Film and Television Awards (2008)

 Эшлэл 

 Намтар 


 Холбоос 



 "Exclusive: Mel Gibson's Apocalyto Now" (sic), by Tim Padgett/Veracruz, Time magazine

Ангилал:АНУ-ын жүжигчин
Ангилал:Америкчууд
Ангилал:1956 онд төрсөн